*Projekts*

LATVIJAS REPUBLIKAS MINISTRU KABINETS

2019. gada \_\_\_.\_\_\_\_\_\_\_ Rīkojums Nr.

Rīgā (prot. Nr. . §)

**Datortehnikas iepirkumu organizēšana ministrijās un to padotības iestādēs**

1. Ministrijas sava resora ietvaros, sākot ar 2020. gada 1. janvāri, apvieno datortehnikas pasūtījumus ar padotības iestādēm un veic iepirkumus tikai tad, kad ministriju un to padotības iestāžu nepieciešamais stacionāro un portatīvo datoru (turpmāk – datortehnika) skaits sasniedz vismaz 50 vienības vienā standarta komplektācijā.

2. Ministrija var noteikt, ka datortehnikas iepirkumus tās resoram veiks kāda no padotības iestādēm vai kapitālsabiedrībām, kurās ministrija ir valsts kapitāla daļu turētāja.

3. Ministrijai vai tās noteiktai padotības iestādei vai kapitālsabiedrībai, kas ministrijas resoram veic datortehnikas pasūtījumus, ir tiesības, savstarpēji sadarbojoties, apvienot datortehnikas pasūtījumus arī ar citām ministrijām (vai to noteiktām padotības iestādēm vai kapitālsabiedrībām) līdz nepieciešamais datortehnikas vienību skaits sasniedz šī rīkojuma 1.punktā minēto apjomu.

4. Izņēmumi šī rīkojuma 1.punktā minētajai kārtībai attiecībā uz pasūtījumu apvienošanu un iepērkamo vienību skaitu ir :

4.1. ārkārtas situācijas, kad finansējums datortehnikas iegādei tiek piešķirts no budžeta resora “74. Gadskārtējā valsts budžeta izpildes procesā pārdalāmais finansējums” 02.00.00 programmas “Līdzekļi neparedzētiem gadījumiem”;

4.2. situācijas, kurās nepieciešams nodrošināt specifiskas datortehnikas prasības iestāžu darbiniekiem, kuru datortehnikas lietotāja darba saturs vai darba organizācija būtiski atšķiras no standarta ministriju vai to padotības iestāžu darbinieku datortehnikas lietotāju profila”;

4.3. gadījumi, kad finansējums ir piešķirts prioritāro pasākumu nodrošināšanai;

4.4. gadījumi, kad datortehnikas iegāde plānota ārvalstu finanšu instrumentu līdzfinansētu projektu ietvaros;

4.5. gadījumi, kad, ievērojot šajā rīkojumā minēto iepirkumu organizēšanas kārtību, četru mēnešu laikā nav sasniegts šī rīkojuma 1. punktā minētais datortehnikas vienību skaits.

5. Ministrijas un to padotības iestādes nodrošina principa “viens dators vienam darbiniekam” ieviešanu, lai datortehnikas skaits attiecīgajā iestādē nepārsniegtu 1,1 datoru uz vienu nodarbināto.

6. Šis rīkojums neattiecas uz gadījumiem, kas saistīti ar valsts ārējo un iekšējo drošību.

Ministru prezidents A. K. Kariņš

Vides aizsardzības un reģionālās

attīstības ministrs J. Pūce